CELEX: 32016D0587
Language: lv
Date: 2016-04-14 00:00:00
Title: Komisijas Īstenošanas lēmums (ES) 2016/587 (2016. gada 14. aprīlis) par tehnoloģijas, ko izmanto efektīvā gaismas diožu ārējā apgaismojumā, apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (Dokuments attiecas uz EEZ)

16.4.2016   
            
            
               LV
            
            
               Eiropas Savienības Oficiālais Vēstnesis
            
            
               L 101/17
            
         KOMISIJAS ĪSTENOŠANAS LĒMUMS (ES) 2016/587
   (2016. gada 14. aprīlis)
   par tehnoloģijas, ko izmanto efektīvā gaismas diožu ārējā apgaismojumā, apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 23. aprīļa Regulu (EK) Nr. 443/2009, ar ko, īstenojot daļu no Kopienas integrētās pieejas CO2 emisiju samazināšanai no vieglajiem transportlīdzekļiem, nosaka emisijas standartus jauniem vieglajiem automobiļiem (1), un jo īpaši tās 12. panta 4. punktu,
   tā kā:
   
               (1)
            
            
               Pieteikums uz gaismas diožu (LED) apgaismojuma apstiprināšanu, kuru 2015. gada 7. jūlijā iesniedza ražotājs Mazda Motor Europe GmbH, un pieteikums uz efektīva LED ārējā apgaismojuma apstiprināšanu, kuru 2016. gada 8. janvārī iesniedza Honda, ir novērtēti saskaņā ar Regulas (EK) Nr. 443/2009 12. pantu, Komisijas Īstenošanas regulu (ES) Nr. 725/2011 (2) un Tehniskajām norādēm par pieteikumu sagatavošanu inovatīvu tehnoloģiju apstiprināšanai atbilstoši Regulai (EK) Nr. 443/2009.
            
         
               (2)
            
            
               
                  Mazda un Honda pieteikumos sniegtā informācija apstiprina, ka ir izpildīti Regulas (EK) Nr. 443/2009 12. pantā un Īstenošanas regulas (ES) Nr. 725/2011 2. un 4. pantā minētie nosacījumi un kritēriji. Tā rezultātā Mazda un Honda efektīvais LED ārējais apgaismojums būtu jāapstiprina par inovatīvām tehnoloģijām.
            
         
               (3)
            
            
               Ar Īstenošanas lēmumiem 2014/128/ES (3), (ES) 2015/206 (4) un (ES) 2016/160 (5) Komisija ir apstiprinājusi trīs pieteikumus par tehnoloģijām, kas palīdz uzlabot ārējā apgaismojuma sistēmu efektivitāti. Balstoties uz pieredzi, kas gūta, novērtējot minētos pieteikumus, kā arī Mazda un Honda iesniegtos pieteikumus, ir pietiekami un pārliecinoši pierādīts, ka efektīvs LED ārējais apgaismojums, kas ietver vienu efektīvu LED ārējās apgaismes ierīci, piemēram, galveno tuvās gaismas lukturi, galveno tālās gaismas lukturi, priekšējo gabarītgaismas lukturi, priekšējo miglas lukturi, pakaļējo miglas lukturi, priekšējo virzienrādītāju, pakaļējo virzienrādītāju, numura zīmes apgaismojuma lukturi vai atpakaļgaitas lukturi, vai šādu apgaismes ierīču attiecīgas kombinācijas atbilst kritērijiem, kas minēti Regulas (EK) Nr. 443/2009 12. pantā un Īstenošanas regulā (ES) Nr. 725/2011, un nodrošina CO2 emisijas samazinājumu vismaz par 1 g CO2/km salīdzinājumā ar bāzes tehnoloģijas ārējā apgaismojuma paketi, kurā ietilpst tāda pati transportlīdzekļa apgaismes ierīču kombinācija.
            
         
               (4)
            
            
               Tāpēc ir lietderīgi dot ražotājiem iespēju sertificēt CO2 emisijas ietaupījumus, ko dod tāds efektīvs LED ārējais apgaismojums, kas atbilst minētajiem nosacījumiem. Lai nodrošinātu, ka sertifikācijai izvirza tikai tādu LED ārējo apgaismojumu, kas atbilst minētajiem nosacījumiem, ražotājam kopā ar sertifikācijas pieteikumu, kuru iesniedz tipa apstiprinātājai iestādei, būtu jāsniedz verifikācijas ziņojums, ko sagatavojusi neatkarīga verifikācijas struktūra un kas apliecina atbilstību.
            
         
               (5)
            
            
               Ja tipa apstiprinātāja iestāde konstatē, ka LED apgaismojums neatbilst sertifikācijas nosacījumiem, ietaupījumu sertifikācijas pieteikums būtu jānoraida.
            
         
               (6)
            
            
               Ir lietderīgi apstiprināt testēšanas metodiku, ar kuru nosaka CO2 emisijas ietaupījumus, ko dod LED ārējais apgaismojums.
            
         
               (7)
            
            
               Lai noteiktu CO2 emisijas ietaupījumus, ko dod LED ārējais apgaismojums, ir jānosaka bāzes tehnoloģija, ar kuru būtu jāsalīdzina LED apgaismojuma lietderība. Pamatojoties uz gūto pieredzi, par bāzes tehnoloģiju ir lietderīgi uzskatīt halogēnspuldzes.
            
         
               (8)
            
            
               Ietaupījumus, ko dod LED ārējais apgaismojums, var daļēji pierādīt ar testu, kurš minēts Komisijas Regulas (EK) Nr. 692/2008 (6) XII pielikumā. Tāpēc ir jānodrošina, lai šis daļējais aptvērums būtu ņemts vērā testēšanas metodikā, ar kuru nosaka CO2 ietaupījumus, ko dod LED ārējais apgaismojums.
            
         
               (9)
            
            
               Lai sekmētu efektīvā LED ārējā apgaismojuma plašāku izmantojumu jaunos transportlīdzekļos, ražotājam vajadzētu būt iespējai ar vienu pieteikumu pieteikties uz vairāku LED ārējā apgaismojuma sistēmu sniegto CO2 ietaupījumu sertifikāciju. Tomēr ir lietderīgi nodrošināt, ka šādas iespējas izmantošanas gadījumā tiek piemērots mehānisms, kas stimulē tikai tādu LED ārējās apgaismes ierīču izmantošanu, kam ir vislielākais lietderības koeficients.
            
         
               (10)
            
            
               Lai noteiktu vispārējo ekoinovācijas kodu, kurš jālieto attiecīgajos tipa apstiprinājuma dokumentos saskaņā ar Eiropas Parlamenta un Padomes Direktīvas 2007/46/EK (7) I, VIII un IX pielikumu, būtu jānorāda atsevišķais kods, kas izmantojams ar šo lēmumu apstiprinātajai LED ārējā apgaismojuma inovatīvajai tehnoloģijai,
            
         IR PIEŅĒMUSI ŠO LĒMUMU.
   1. pants
   Apstiprinājums
   Tehnoloģiju, ko izmanto Mazda gaismas diožu (LED) apgaismojumā un Honda LED apgaismojumā, apstiprina par inovatīvu tehnoloģiju Regulas (EK) Nr. 443/2009 12. panta nozīmē.
   2. pants
   Pieteikums uz CO2 emisijas ietaupījumu sertifikāciju
   1.   Ražotājs var pieteikties uz tādu CO2 emisijas ietaupījumu sertifikāciju, ko dod viena vai vairākas LED ārējā apgaismojuma sistēmas, kuras paredzēts izmantot M1 kategorijas transportlīdzekļos un kurās ietilpst viena šāda LED apgaismes ierīce vai to kombinācija:
   
               a)
            
            
               galvenais tuvās gaismas lukturis;
            
         
               b)
            
            
               galvenais tālās gaismas lukturis;
            
         
               c)
            
            
               priekšējais gabarītgaismas lukturis;
            
         
               d)
            
            
               priekšējais miglas lukturis;
            
         
               e)
            
            
               pakaļējais miglas lukturis;
            
         
               f)
            
            
               priekšējais virzienrādītājs;
            
         
               g)
            
            
               pakaļējais virzienrādītājs;
            
         
               h)
            
            
               numura zīmes apgaismojuma lukturis;
            
         
               i)
            
            
               atpakaļgaitas lukturis.
            
         
      LED apgaismes ierīcei vai LED apgaismes ierīču kombinācijai, kas veido efektīvu LED ārējo apgaismojumu, kā minimums jānodrošina vismaz Regulas (ES) Nr. 725/2011 9. panta 1. punktā norādītais CO2 emisijas samazinājums.
   2.   Ietaupījumu sertifikācijas pieteikumam, kas iesniegts par vienu vai vairākām efektīvām LED ārējā apgaismojuma sistēmām, pievieno neatkarīgas verifikācijas ziņojumu, kurš apliecina, ka konkrētā(-ās) LED apgaismojuma sistēma(-as) atbilst 1. punktā izklāstītajiem nosacījumiem.
   3.   Ja tipa apstiprinātāja iestāde konstatē, ka viena vai vairākas LED ārējā apgaismojuma sistēmas neatbilst 1. punktā izklāstītajiem nosacījumiem, tā sertifikācijas pieteikumu noraida.
   3. pants
   CO2 emisijas ietaupījumu sertifikācija
   1.   CO2 emisijas samazinājumu, ko dod 2. panta 1. punktā minētā efektīvā LED ārējā apgaismojuma izmantošana, nosaka pēc pielikumā izklāstītās metodikas.
   2.   Ja ražotājs iesniedz CO2 emisijas ietaupījumu sertifikācijas pieteikumu vairāk nekā par vienu no 2. panta 1. punktā minētajām efektīvajām LED ārējā apgaismojuma sistēmām attiecībā uz vienu transportlīdzekļa versiju, tipa apstiprinātāja iestāde nosaka, kura no testētajām efektīvajām LED ārējā apgaismojuma sistēmām sniedz vismazākos CO2 emisijas ietaupījumus, un zemāko vērtību norāda attiecīgajā tipa apstiprinājuma dokumentācijā. Šo vērtību norāda atbilstības sertifikātā saskaņā ar Īstenošanas regulas (ES) Nr. 725/2011 11. panta 2. punktu.
   4. pants
   Ekoinovācijas kods
   Ja saskaņā ar Īstenošanas regulas (ES) Nr. 725/2011 11. panta 1. punktu atsaucas uz šo lēmumu, tipa apstiprinājuma dokumentācijā norāda ekoinovācijas kodu Nr. 19.
   5. pants
   Stāšanās spēkā
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2016. gada 14. aprīlī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 140, 5.6.2009., 1. lpp.
   
   
      (2)  Komisijas 2011. gada 25. jūlija Īstenošanas regula (ES) Nr. 725/2011, ar ko izveido procedūru inovatīvu tehnoloģiju apstiprināšanai un sertificēšanai, lai samazinātu CO2 emisijas no vieglajiem automobiļiem saskaņā ar Eiropas Parlamenta un Padomes Regulu (EK) Nr. 443/2009 (OV L 194, 26.7.2011., 19. lpp.).
   
      (3)  Komisijas 2014. gada 10. marta Īstenošanas lēmums 2014/128/ES par gaismas diožu tuvās gaismas moduļa E-Light apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 70, 11.3.2014., 30. lpp.).
   
      (4)  Komisijas 2015. gada 9. februāra Īstenošanas lēmums (ES) 2015/206 par Daimler AG efektīvu ārējās apgaismes ierīču ar gaismas diodēm apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 33, 10.2.2015., 52. lpp.).
   
      (5)  Komisijas 2016. gada 5. februāra Īstenošanas lēmums (ES) 2016/160 par Toyota Motor Europe efektīvu ārējās apgaismes ierīču ar gaismas diodēm apstiprināšanu par inovatīvu tehnoloģiju vieglo automobiļu CO2 emisiju samazināšanai saskaņā ar Eiropas Parlamenta un Padomes Regulu (EK) Nr. 443/2009 (OV L 31, 6.2.2016., 70. lpp.).
   
      (6)  Komisijas 2008. gada 18. jūlija Regula (EK) Nr. 692/2008, ar kuru īsteno un groza Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai (OV L 199, 28.7.2008., 1. lpp.).
   
      (7)  Eiropas Parlamenta un Padomes 2007. gada 5. septembra Direktīva 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai (pamatdirektīva) (OV L 263, 9.10.2007., 1. lpp.).
   
      PIELIKUMS
      
         METODIKA, KĀ NOTEIKT CO2 EMISIJAS IETAUPĪJUMUS, KO DOD GAISMAS DIOŽU (LED) ĀRĒJAIS TRANSPORTLĪDZEKĻA APGAISMOJUMS
      
      1.   IEVADS
      Lai noteiktu CO2 emisijas samazinājumu, ko var attiecināt uz efektīvu LED ārējās apgaismes ierīču paketi, kuru veido transportlīdzekļa 2. pantā minēto apgaismes ierīču attiecīga kombinācija un kuru paredzēts izmantot M1 kategorijas transportlīdzeklī, ir jānosaka:
      
                  1)
               
               
                  testēšanas apstākļi;
               
            
                  2)
               
               
                  testēšanas aprīkojums;
               
            
                  3)
               
               
                  kā nosakāms jaudas ietaupījums;
               
            
                  4)
               
               
                  kā aprēķināmi CO2 emisijas ietaupījumi;
               
            
                  5)
               
               
                  kā aprēķināma statistiskā kļūda.
               
            2.   APZĪMĒJUMI, PARAMETRI UN MĒRVIENĪBAS
      
         Ar latīņu burtiem
      
      
                  
                     
               
               
                  –
               
               
                  CO2 emisijas ietaupījumi (g CO2/km)
               
            
                  CO2
                  
               
               
                  –
               
               
                  oglekļa dioksīds
               
            
                  CF
               
               
                  –
               
               
                  pārrēķina koeficients (l/100 km) – (g CO2/km) (g CO2/l), kā noteikts 3. tabulā
               
            
                  m
               
               
                  –
               
               
                  paketē ietilpstošo efektīvo LED ārējās apgaismes ierīču skaits
               
            
                  n
               
               
                  –
               
               
                  mērījumu skaits izlasē
               
            
                  P
               
               
                  –
               
               
                  transportlīdzekļa apgaismes ierīces jaudas patēriņš (W)
               
            
                  
                     
               
               
                  –
               
               
                  
                     LED apgaismes ierīces jaudas patēriņa standartnovirze (W)
               
            
                  
                     
               
               
                  –
               
               
                  
                     LED apgaismes ierīces vidējā jaudas patēriņa standartnovirze (W)
               
            
                  
                     
               
               
                  –
               
               
                  kopējo CO2 emisijas ietaupījumu standartnovirze (g CO2/km)
               
            
                  UF
               
               
                  –
               
               
                  izmantojuma koeficients (–), kā noteikts 4. tabulā
               
            
                  v
               
               
                  –
               
               
                  Eiropas Jaunā braukšanas cikla (NEDC) vidējais braukšanas ātrums (km/h)
               
            
                  VPe
                  
               
               
                  –
               
               
                  efektīvās jaudas patēriņš (l/kWh), kā noteikts 2. tabulā
               
            
                  
                     
               
               
                  –
               
               
                  CO2 ietaupījumu aprēķina jutīgums, kas saistīts ar LED apgaismes ierīces jaudas patēriņu
               
            
         Ar grieķu burtiem
      
      
                  Δ
               
               
                  –
               
               
                  starpība
               
            
                  ηA
                  
               
               
                  –
               
               
                  maiņstrāvas ģeneratora lietderības koeficients (%)
               
            
         Indeksi
      
      Indekss i attiecas uz transportlīdzekļa apgaismes ierīcēm.
      Indekss j attiecas uz izlases mērījumu.
      
                  EI
               
               
                  –
               
               
                  ekoinovatīvā tehnoloģija
               
            
                  RW
               
               
                  –
               
               
                  reāli apstākļi
               
            
                  TA
               
               
                  –
               
               
                  tipa apstiprināšanas apstākļi
               
            
                  B
               
               
                  –
               
               
                  bāzes tehnoloģija
               
            3.   TESTĒŠANAS APSTĀKĻI
      Testēšanas apstākļiem jāatbilst prasībām, kas noteiktas ANO EEK Noteikumos Nr. 112 (1) par vienotiem noteikumiem, kas attiecas uz mehānisko transportlīdzekļu galveno lukturu apstiprināšanu, ja tie izstaro asimetrisku tuvo, tālo vai abas gaismas un ir aprīkoti ar kvēlspuldzēm un/vai gaismu izstarojošu diožu (LED) moduļiem. Jaudas patēriņu nosaka saskaņā ar ANO EEK Noteikumu Nr. 112 6.1.4. punktu un minēto noteikumu 10. pielikuma 3.2.1. un 3.2.2. punktu.
      4.   TESTĒŠANAS APRĪKOJUMS
      Izmanto šādas ierīces, kā norādīts attēlā:
      
                  —
               
               
                  barošanas bloku (t. i., regulējama sprieguma avotu),
               
            
                  —
               
               
                  divus digitālus multimetrus: vienu izmanto līdzstrāvas mērīšanai, otru – līdzstrāvas sprieguma mērīšanai. Attēlā parādīts iespējamais testēšanas aprīkojuma shematiskais attēlojums, kur līdzstrāvas sprieguma mērītājs ir integrēts barošanas blokā.
               
            5.   JAUDAS IETAUPĪJUMA MĒRĪJUMI UN NOTEIKŠANA
      Katrai paketē ietilpstošajai efektīvajai LED ārējās apgaismes ierīcei strāvas mērījumu veic, kā norādīts attēlā, pie sprieguma 13,2 V. LED modulim(-ļiem), ko vada gaismas avota elektroniskā vadības iekārta, mērījumus veic saskaņā ar pieteikuma iesniedzēja norādījumiem.
      Ražotājs var pieprasīt, ka tiek veikti citi strāvas stipruma mērījumi pie citiem papildu spriegumiem. Tādā gadījumā ražotājam jāiesniedz tipa apstiprinātājai iestādei pārbaudīta dokumentācija par nepieciešamību veikt šos citus mērījumus. Strāvas stipruma mērījumus pie katra no šiem papildu spriegumiem veic secīgi vismaz piecas (5) reizes. Precīzas iestatītās sprieguma vērtības un izmērītās strāvas stipruma vērtības reģistrē ar precizitāti līdz četriem cipariem aiz komata.
      Jaudas patēriņu nosaka, iestatīto sprieguma vērtību reizinot ar izmērīto strāvas vērtību. Aprēķina vidējo jaudas patēriņu katrai efektīvajai LED ārējās apgaismes ierīcei (). Katru vērtību izsaka ar precizitāti līdz četriem cipariem aiz komata. Ja LED lampām elektroenerģijas padevi nodrošina ar soļdzinēju vai elektronisku vadības ierīci, šo patērētāju elektrisko slodzi mērījumā vērā neņem.
      Katras efektīvās LED ārējās apgaismes ierīces (ΔPi) izrietošos CO2 emisijas ietaupījumus aprēķina, izmantojot šādu formulu:
      
         1. formula
      
      
         
      kur attiecīgās transportlīdzekļa bāzes tehnoloģijas apgaismes ierīces jaudas patēriņš ir noteikts 1. tabulā.
      
         1. tabula
      
      
         Dažādām transportlīdzekļa bāzes tehnoloģijas apgaismes ierīcēm nepieciešamā jauda
      
      
                  Transportlīdzekļa apgaismes ierīce
               
               
                  Kopējā elektriskā jauda (PB)
                  (W)
               
            
                  Galvenais tuvās gaismas lukturis
               
               
                  137
               
            
                  Galvenais tālās gaismas lukturis
               
               
                  150
               
            
                  Priekšējais gabarītgaismas lukturis
               
               
                  12
               
            
                  Numura zīmes apgaismojuma lukturis
               
               
                  12
               
            
                  Priekšējais miglas lukturis
               
               
                  124
               
            
                  Pakaļējais miglas lukturis
               
               
                  26
               
            
                  Priekšējais virzienrādītājs
               
               
                  13
               
            
                  Pakaļējais virzienrādītājs
               
               
                  13
               
            
                  Atpakaļgaitas lukturis
               
               
                  52
               
            6.   CO2 EMISIJAS IETAUPĪJUMU APRĒĶINĀŠANA
      Apgaismes ierīču paketes kopējos CO2 emisiju ietaupījumus aprēķina pēc 2. formulas.
      
         2. formula
      
      
         
      kur:
      
                  v
               
               
                  :
               
               
                  
                     NEDC vidējais braukšanas ātrums (km/h), kas ir 33,58 km/h;
               
            
                  ηA
                  
               
               
                  :
               
               
                  maiņstrāvas ģeneratora lietderības koeficients (%), kas ir 67 %;
               
            
                  VPe
                  
               
               
                  :
               
               
                  efektīvās jaudas patēriņš (l/kWh), kā noteikts 2. tabulā.
                  
                     2. tabula
                  
                  
                     Efektīvās jaudas patēriņš
                  
                  
                              Dzinēja tips
                           
                           
                              Efektīvās jaudas patēriņš (VPe)
                              (l/kWh)
                           
                        
                              Benzīna dzinējs
                           
                           
                              0,264
                           
                        
                              Benzīna turbodzinējs
                           
                           
                              0,280
                           
                        
                              Dīzeļdzinējs
                           
                           
                              0,220
                           
                        
            
                  CF
               
               
                  :
               
               
                  pārrēķina koeficients (l/100 km) – (g CO2/km) (g CO2/l), kā noteikts 3. tabulā
                  
                     3. tabula
                  
                  
                     Degvielas pārrēķina koeficients
                  
                  
                              Degvielas veids
                           
                           
                              Pārrēķina koeficients (l/100 km) – (g CO2/km) (CF)
                              (g CO2/l)
                           
                        
                              Benzīns
                           
                           
                              2 330 
                           
                        
                              Dīzeļdegviela
                           
                           
                              2 640 
                           
                        
            
                  UF
               
               
                  :
               
               
                  transportlīdzekļa apgaismes ierīces izmantojuma koeficients (–), kā noteikts 4. tabulā
                  
                     4. tabula
                  
                  
                     Dažādu transportlīdzekļa apgaismes ierīču izmantojuma koeficients
                  
                  
                              Transportlīdzekļa apgaismes ierīce
                           
                           
                              Izmantojuma koeficients (UF)
                              (–)
                           
                        
                              Galvenais tuvās gaismas lukturis
                           
                           
                              0,33
                           
                        
                              Galvenais tālās gaismas lukturis
                           
                           
                              0,03
                           
                        
                              Priekšējais gabarītgaismas lukturis
                           
                           
                              0,36
                           
                        
                              Numura zīmes apgaismojuma lukturis
                           
                           
                              0,36
                           
                        
                              Priekšējais miglas lukturis
                           
                           
                              0,01
                           
                        
                              Pakaļējais miglas lukturis
                           
                           
                              0,01
                           
                        
                              Priekšējais virzienrādītājs
                           
                           
                              0,15
                           
                        
                              Pakaļējais virzienrādītājs
                           
                           
                              0,15
                           
                        
                              Atpakaļgaitas lukturis
                           
                           
                              0,01
                           
                        
            7.   STATISTISKĀS KĻŪDAS APRĒĶINĀŠANA
      Testēšanas metodikas rezultātu statistiskās kļūdas, ko rada mērījumi, jāizsaka skaitļos. Katrai efektīvajai paketē ietilpstošajai LED ārējās apgaismes ierīcei standartnovirzi aprēķina, kā noteikts 3. formulā.
      
         3. formula
      
      
         
      kur:
      
                  n
               
               
                  :
               
               
                  mērījumu skaits izlasē, kas nedrīkst būt mazāks par 5.
               
            Katras efektīvās LED ārējās apgaismes ierīces jaudas patēriņa standartnovirze () izraisa kļūdu CO2 emisijas ietaupījumos (). Šo kļūdu aprēķina, izmantojot 4. formulu.
      
         4. formula
      
      
         
      8.   STATISTISKAIS NOZĪMĪGUMS
      Attiecībā uz katru tāda transportlīdzekļa tipu, variantu un versiju, kas aprīkots ar efektīvu LED ārējās apgaismes ierīču kombināciju, ir jāpierāda, ka ar 4. formulu aprēķinātā kļūda CO2 emisijas ietaupījumā nav lielāka par starpību starp kopējiem CO2 emisijas ietaupījumiem un Īstenošanas regulas (ES) Nr. 725/2011 9. panta 1. punktā noteikto minimālo ietaupījumu robežvērtību (sk. 5. formulu).
      
         5. formula
      
      
         
      kur:
      
                  MT
               
               
                  :
               
               
                  minimālā robežvērtība (g CO2/km), kas ir 1 g CO2/km.
               
            Ja kopējie efektīvo LED ārējās apgaismes ierīču paketes CO2 emisiju ietaupījumi saskaņā ar aprēķiniem pēc 5. formulas ir mazāki par Īstenošanas regulas (ES) Nr. 725/2011 9. panta 1. punktā noteikto robežvērtību, piemēro minētās regulas 11. panta 2. punkta otro daļu.
      
         (1)  E/ECE/324/Rev.2/Add.111/Rev.3 – E/ECE/TRANS/505/Rev.2/Add.111/Rev.3, 2013. gada 9. janvāris.